Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Соња Налбанти Димоска со службена легитимација број 28-0009 и Арифе Адеми со службена легитимација број 28-0013, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа на Град Скопје, со седиште на ул.Никола Вапцаров бр.11, застапуван од В.Д. Директорот Хамза Амети и со Записник ИП1 број 16-423 од 15.01.2025 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/21, 99/22, 236/22 и 65/23), го донесе следното:

**Р Е Ш Е Н И Е**

Се наредува на Хамза Амети, В.Д. Директор на ЈУ Меѓуопштински центар за социјална работа на Град Скопје (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 104/2015, 150/2015 и ,,Службен весник на РСМ,, бр.53/21 и 199/23), Законот за правда за децата (,,Службен весник на РСМ,, бр.66/24), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

Центарот, примените известувања да ги регистрира во Регистарот за примени известувања за деца во ризик до 14 години што се води во Центарот. Во Регистарот да се внесуваат податоци добиени од известувања од Министерството за внатрешни работи, Јавното обвинителство, училиштето или од друга институција во која детето во ризик до 14 години е згрижено и се воспитува, како и од родителот/те односно старателот на детето, оштетениот и од друго лице и да се чуваат како класифицира информација согласно со прописите кои се однесуваат на класифицираните информации и заштита на личните податоци, согласно член 26 став 6 од Законот за правда за децата.

**Рок за извршување на изречената инспекциска мерка е по приемот на решението и постојано.**

 2. Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

 Жалбата изјавена против ова решение, не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторите за социјална заштита Соња Налбанти Димоска со службена легитимација број 28-0009 и Арифе Адеми со службена легитимација број 28-0013, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа на Град Скопје, застапуван од В.Д. Директорот Хамза Амети и состави Записник ИП1 број 16-423 од 15.01.2025 година, во кој се констатирани недостатоци и неправилности во постапувањето на Центарот со дете во ризик.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

 Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-423 од 22.01.2025 година

 Инспектори за социјална заштита:

Соња Налбанти Димоска

 Arife Ademi